Belmopán

Belmopán ye la capital de Belize. Asitiada nel centru del país, a unos 80 km de la costa del mar Caribe y al este del ríu Belize, tenía en 2010 una población de 16.451 habitantes. Ye la capital de país d'América con menos población, pero ye la tercer población más grande del país, tres de Belize City y San Ignacio, y la única, xunto con Belize City, que tien l'estatus de ciudá.

Belmopan asitiase nel distritu de Cayo, a un altor de 76 m sobro'l nivel de la mar. Ye una ciudá planificada: dempués de que'l furacán Hattie arrasara l'antigua capital, Belize City, en 1961 pensóse en facer una nueva capital. El so nome ye un amiestu de les pallabres Belize, nome del mayor ríu del país, y Mopan, nome d'otru ríu afluente del anterior. 

La so construcción entamó en 1967, y el gobiernu moviose a ella en 1970. Nostante, l'escepticismu de los demás países sobro la posibilidá de que se convirtiera na verdadera capital alministrativa del país fai que, por exemplu, Estaos Xuníos caltuviera la so embaxada en Belize City hasta avientu de 2006 y que, entá anguaño, la mayor concentración de representación diplomática foriata, con cuatro embaxaes y 29 consulaos, permanezca en Belize City.

 Referencies 

Enllaces esternos

Categoría:Xeografía
Categoría:Llocalidaes d'América